钦定古今图书集成/理学汇编/文学典/第184卷 > 《与王立之承奉直方》前人
## 钦定古今图书集成/理学汇编/文学典/第184卷 > 《与王立之承奉直方》前人

辱教，审侍奉熙庆，为慰。雨气差凉，颇得近文字，但苦
为俗士所夺耳。《寄寂斋赋》，语简，秀气郁然，大为佳作，
钦叹！钦叹！然作赋须要以宋玉、贾谊、相如、子云为师，
略依仿其步骤，乃有古风。老杜《咏吴生画》云：“画手看
前辈，吴生远擅场。”盖古人于能事不独求夸时辈，须
要于前辈中擅场尔。